ଚାଇନା ଆମେରିକା ପାଇଁ ବଡ଼ ବିପଦ: ଗୁପ୍ତଚର ଏଜେନ୍ସି ସୂଚନା…
ଓ୍ବାଶିଂଟନ,୯।୩ : ଆମେରିକାର ସଂସଦରେ ନ୍ୟାଶନାଲ ଇଣ୍ଟେଲିଜେନ୍ସର ନିର୍ଦ୍ଦେଶକ ଅବ୍ରିଲ ହେନ୍ସ ଚାଇନ ବିଷୟରେ ଏକ ବଡ଼ ପର୍ଦ୍ଦାଫାଶ କରିଛନ୍ତି। ଆମେରିକାର ସାଂସଦମାନଙ୍କୁ ସମ୍ବୋଧିତ କରି ଅବ୍ରିଲ ହେନ୍ସ କହିଛନ୍ତି ଯେ ବର୍ତ୍ତମାନ ଆମେରିକାର ଜାତୀୟ ସୁରକ୍ଷା ଏବଂ ନେତୃତ୍ୱ ପାଇଁ ଚାଇନା ହେଉଛି ସବୁଠାରୁ ପ୍ରମୁଖ ଏବଂ ପରିଣାମମୂଳକ ବିପଦ। ଚାଇନା କମ୍ୟୁନିଷ୍ଟ ପାର୍ଟି (ସିସିପି) ବିଶ୍ୱବ୍ୟାପୀ ଆମେରିକା ପାଇଁ ସବୁଠାରୁ ବଡ ବିପଦ ଭାବରେ ଉଭା ହୋଇଛି। ଆମେରିକାର ସାଂସଦମାନେ ଚାଇନାର ଆହ୍ବାନ ବିଷୟରେ ଆଲୋଚନା କରିବାକୁ ହେନ୍ସଙ୍କୁ ଡକାଇଥିଲେ।

ହେନ୍ସ କହିଛନ୍ତି ଯେ ସିସିପି ବିଶ୍ୱସ୍ତରରେ ଆମେରିକାର ଜାତୀୟ ସୁରକ୍ଷା ଏବଂ ନେତୃତ୍ୱ ପାଇଁ ସର୍ବପ୍ରଥମ ତଥା ପରିଣାମମୂଳକ ବିପଦକୁ ଦର୍ଶାଉଛି। ଏହାର ନିର୍ଦ୍ଦିଷ୍ଟ ଆକାଂକ୍ଷା, ଚିନ୍ତାଧାରା ଏବଂ ସାମର୍ଥ୍ୟ ଏହାକୁ ଆମର ସବୁଠାରୁ ବଡ଼ ପ୍ରତିଦ୍ୱନ୍ଦ୍ୱୀ କରିଛି।

ବିଗତ ଏକ ବର୍ଷ ମଧ୍ୟରେ ରୁଷିଆ ସହିତ ଚାଇନାର ଗଭୀର ସହଯୋଗ ଯୋଗୁଁ ଆମ ପାଇଁ ବିପଦ ଆହୁରି ଜଟିଳ ହୋଇଛି ବୋଲି ସେ କହିଛନ୍ତି। କହିବା ବାହୁଲ୍ୟ ଯେ ଆର୍ଥିକ, ବୈଷୟିକ, ରାଜନୈତିକ ଏବଂ ସାମରିକ ଦୃଷ୍ଟିରୁ ଆମେରିକାକୁ ଚ୍ୟାଲେଞ୍ଜ କରୁଥିବା ପିପୁଲ୍ସ ରିପବ୍ଲିକ ଅଫ ଚାଇନା ଆମର ଅନନ୍ୟ ପ୍ରାଥମିକତା ହୋଇ ରହିଛି।

ହେନ୍ସ ଆହୁରି ମଧ୍ୟ କହିଛନ୍ତି ଯେ ରାଷ୍ଟ୍ରପତି ଶି ଜିନପିଙ୍ଗଙ୍କ ନେତୃତ୍ୱରେ ଚାଇନା ଦୂରଦୃଷ୍ଟି ହାସଲ ପାଇଁ ଉଦ୍ୟମ ଜାରି ରଖିଛି। ଚାଇନା ପୂର୍ବ ଏସିଆର ଏକ ପ୍ରମୁଖ ଶକ୍ତି ଏବଂ ବିଶ୍ୱ ମଞ୍ଚରେ ଏକ ପ୍ରମୁଖ ଶକ୍ତି ହେବାର ଉଦ୍ୟମ କରୁଛି। ଚାଇନା ପୁରା ଦୁନିଆକୁ ନିଜ ହାତରେ ରଖିବାକୁ ଚାହୁଁଛି।